Chefe Gall

Pizi, Matohinshda (Onso Peludo), Chefe Gall u simplament Gall, naixito en o territorio que actualment ye o estato de Dakota d'o Sud en l'anyo 1840 y muerto o 5 d'aviento de 1894 en Wakpala, Reserva India de Standing Rock, Dakota d'o Sud, fue un chefe tribal d'a tribu d'os hunkpapa d'os Sioux Teton.

Dende zagal amostró facilidat ta la luita y con 20 anyatas nomás, fue nombrau chefe d'a suya tribu. Ye conoixito mas que mas por a suya participación en a Batalla de Little Bighorn en a que estió un d'os comandants indios chunto a Toro Posato (Sitting Bull) y Caballo Loco (Crazy Horse). Dimpués escapó ta Canadá con Toro Posato dica a suya rendición en l'anyo 1881. Li portoron ta a reserva india de Standing Rock a on vivió en Oak Creek y fació de mayestro en a educación d'os ninos d'as reservas indias, tamién yera agricultor y chuez en a Court of Indian Affairs d'a reserva.

Morió o 5 d'aviento de 1894 y o suyo cuerpo ye en o fosal de Santa Isabel en Wakpala.

 Bibiografía 
 Shumate, Jane. Chief Gall Sioux War Chief. Chelsea House Publishers, 1995.

 Vinclos externos 

Categoría:Amerindios
Categoría:Sioux
Categoría:Naixius de Dakota d'o Sud
Categoría:1840 (naixencias)
Categoría:1894 (muertes)